
ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 34 


21 Ιανουάριου 1994 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Παράταση ισχύος της 1122051 /8194-11 /0016/ 

24.9.93 απόφασης Υπουργού Οικονομικών, με την 

οποία είχε χορηγηθεί απαλλαγή της Δημόσιας Επι¬ 
χείρησης Πολεοδομίας και Στέγασης Α.Ε. (ΔΕΠΟΣ 
Α.Ε.) από την υποχρέωση προσκόμισης αποδεικτι¬ 
κού ενημερότητας για χρέη προς το Δημόσιο μέχρι 
31.12.1993 . 1 

Προσωρινή αναστολή μέτρου υποχρεωτικής χρήσης 
φορολογικών ταμειακών μηχανών (φτμ) από τα κυλι¬ 
κεία των θεάτρων - Κινηματογράφων. 2 

Τύπος και περιεχόμενο της οριστικής δήλωσης φόρου 

εισοδήματος μισθωτών υπηρεσιών . 3 

Διορισμός υποδιοικητή στον Οργανισμό Ελληνικών Γε- 

ωργικών Ασφαλίσεων (ΕΛ.ΓΑ.) . 4 

Συμπλήρωση της Υπουργικής Απόφασης 43183/ 

27.12.93 . 5 

Κήρυξη ζώνης προστασίας Κάστρου Ωρεών Εύβοιας 6 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 1000955/58-11 /0016 (1) 

Παράταση ισχύος της 1122051/8194-11/0016/24.9.93 
απόφασης Υπουργού Οικονομικών, με την οποία είχε 
χορηγηθεί απαλλαγή της Δημόσιας Επιχείρησης Πολε¬ 
οδομίας και Στέγασης Α.Ε. (ΔΕΠΟΣ Α.Ε.) από την υπο¬ 
χρέωση προσκόμισης αποδεικτικού ενημερότητας για 
χρέη προς το Δημόσιο μέχρι 31.12.1993. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 26, του Ν. 1882/90 (ΦΕΚ 
43/Α/90), σύμφωνα με τις οποίες παρέχεται η εξουσιοδό¬ 
τηση στον Υπουργό των Οικονομικών να επιβάλλει, με 
αποφάσεις του, περιορισμούς ή απαγορεύσεις κατά οφει¬ 
λετών του Δημοσίου, που ανάγονται στις συναλλαγές ή 
στις πράξεις τους. 

2. Την με αριθμ. 2048300/19.7.90 (ΦΕΚ 508/Β/90) 
απόφασή μας, «περί αποδεικτικού ενημερότητας για χρέη 
προς το Δημόσιο», όπως ισχύει σήμερα. 

3. Την αριθμ. 1122051/8194-11/0016/24.9.93 από¬ 


φασή μας, με την οποία είχε χορηγηθεί στη Δημόσια Επι¬ 
χείρηση Πολεοδομίας και Στέγασης Α.Ε. (ΔΕΠΟΣ Α.Ε.) 
απαλλαγή μέχρι 31.12.93, από την υποχρέωση προσκόμι¬ 
σης αποδεικτικού ενημερότητας για τα χρέη της προς το 
Δημόσιο, για κάθε χρήση. 

4. Το αριθμ. 3670/17.12.93 έγγραφο της Δημόσιας 
Επιχείρησης Πολεοδομίας και Στέγασης ΑΕ (ΔΕΠΟΣ Α.Ε.) 
με το οποίο ζητείται η εκ νέου απαλλαγή της από την υπο¬ 
χρέωση προσκόμισης αποδεικτικού ενημερότητας για τα 
χρέη της προς το Δημόσιο μέχρι 30.6.94. 

5. Την κοινή απόφαση Γ.Υ. 5246/93 (ΦΕΚ 829/Β/93) 
του Πρωθυπουργού και του Υπουργού Οικονομικών, με 
την οποία εκχωρούνται αρμοδιότητες στους Υφυπουρ¬ 
γούς Οικονομικών, αποφασίζουμε: 

Παρατείνουμε μέχρι 31.3.94, την ισχύ της αριθμ. 
1122051/8194-11/0016/24.9.93 απόφασή μας, με την 
οποία είχε χορηγηθεί απαλλαγή, μέχρι 31 Δεκεμβρίου 
1993, στη Δημόσια Επιχείρηση Πολεοδομίας και Στέγα¬ 
σης Α.Ε. από την υποχρέωση προσκόμισης αποδεικτικού 
ενημερότητας για τα χρέη της προς το Δημόσιο για κάθε 
χρήση και στην περίπτωση που αυτό χορηγηθεί για εί¬ 
σπραξη χρημάτων με την προϋπόθεση της παρακράτησης 
ποσοστού 10% επί της εισπραττομένης κάθε φορά απαί¬ 
τησης από τον πληρωτή αυτής και απόδοσής του στην αρ¬ 
μόδια ΔΟΥ, έναντι των οφειλών της προς το Δημόσιο. 

Η απόφαση αυτή, που δεν προκαλεί δαπάνη σε βάρος 
του Κρατικού Προϋπολογισμού, να δημοσιευθεί στην 
Εφημερίδα της Κυβερνήσεως. 

Αθήνα, 14 Ιανουάριου 1994 

Ο ΥΦΥΠΟΥΡΓΟΣ 

ΔΗΜΗΤΡΙΟΣ ΓΕΟΡΓΑΚΟΠΟΥΛΟΣ 

--+- 

, Αριθ. 1004991/21/0015 (2) 

Προσωρινή αναστολή μέτρου υποχρεωτικής χρήσης φο¬ 
ρολογικών ταμειακών μηχανών (φτμ) από τα κυλικεία 
των θεάτρων - Κινηματογράφων. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις της παραγράφου 2 του άρθρου 1 του Ν. 
1809/88 «Καθιέρωση ταμειακών μηχανών και άλλες δια¬ 
τάξεις» (ΦΕΚ Α 222). 

2. Τις διατάξεις της περίπτωσης β' του άρθρου 

8 του ΚΒΣ (ΠΔ 186/1992/ΦΕΚ Α 84). 

3. Τις διατάξεις των ΑΥΟ 1128942/ΠΟΛ. 1284/ 

29.12.1989 (ΦΕΚ Β 38), 1006568/ΠΟΛ. 1014/ 

18.1.1991 (ΦΕΚ Β 66) και 1129159/ΠΟΛ 1279/ 
15.12.1992 (ΦΕΚ 765 Β) με τις οποίες καθιερώθηκε η 
υποχρέωση χρησιμοποίησης ταμειακών μηχανών του Ν. 
1809/1988 σταδιακά σε όλη τη χώρα. 

4. Την ΓΥ 5246/14.10.1993 (ΦΕΚ Β’ 829) κοινή από¬ 
φαση του Πρωθυπουργού και Υπουργού Οικονομικών για 
τη μεταβίβαση αρμοδιοτήτων. 

5. Το από 22.11.1993 Υπόμνημα του Σωματείου 
«ΕΝΩΣΗ ΕΠΙΧΕΙΡΗΜΑΤΙΩΝ ΚΥΛΙΚΕΙΩΝ - ΜΠΑΡ ΚΙΝΗ¬ 
ΜΑΤΟΓΡΑΦΩΝ - ΘΕΑΤΡΩΝ», με αίτημα την εξαίρεση 
των εκμεταλλευτών των κυλικείων - μπαρ κινηματογρά¬ 
φων - θεάτρων, από το μέτρο της υποχρεωτικής χρήσης 
φτμ. 

6. Τις ιδιαιτερότητες που παρουσιάζουν οι χώροι των κι¬ 
νηματογράφων και των θεάτρων, καθώς και τις δυσχέ¬ 
ρειες ως προς τη δυνατότητα χρήσης φτμ από τους εκμε¬ 
ταλλευτές των κυλικείων που λειτουργούν στους παρα¬ 
πάνω χώρους, αποφασίζουμε: 

Αναστέλλουμε το μέτρο της υποχρεωτικής χρήσης φο¬ 
ρολογικών ταμειακών μηχανών του Ν. 1809/1988 για τους 
εκμεταλλευτές κυλικείων των κινηματογράφων και θεά¬ 
τρων μέχρι την 28.2.1994. Την 1.3.1994 οι παραπάνω 
επιτηδευματίες πρέπει να έχουν εγκαταστήσει στις επι¬ 
χειρήσεις τους φτμ. με τις οποίες να εκδίδουν πλέον τις 
αποδείξεις λιανικής πώλησης. 

Από τις διατάξεις αυτής της απόφασης δεν προκαλείται 
δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Ιανουάριου 1994 

Ο ΥΦΥΠΟΥΡΓΟΣ 

ΔΗΜ. ΓΕΩΡΓΑΚΟΠΟΥΛΟΣ 
-♦- 

Αριθ. 1003436/25/Α0012 (3) 

Τύπος και περιεχόμενο της οριστικής δήλωσης φόρου ει¬ 
σοδήματος μισθωτών υπηρεσιών. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Την Γ.Υ. 5246/14.10.1993 κοινή απόφαση του Πρω¬ 
θυπουργού και του Υπουργού Οικονομικών με την οποία 
ανατέθηκαν αρμοδιότητες στους Υφυπουργούς Οικονο¬ 
μικών (ΦΕΚ 829/Β/20.10.1993). 

2. Τη διάταξη της παραγράφου 7 του άρθρου 44 του 
Ν.Δ. 3323/55 (ΦΕΚ 214/Α/12.8.1955). 

3. Την ανάγκη απλούστευσης του εντύπου της οριστι¬ 
κής δήλωσης του φόρου μισθωτών υπηρεσιών, καθώς και 


της διαδικασίας απόδοσης αυτού του φόρου, για τους 
υποχρέους που έχουν μηχανογραφικό σύστημα εκκαθάρι¬ 
σης του υπολογισμού του. 

4. Ότι από την απόφαση αυτή δεν προκαλείται δαπάνη 
σε βάρος του κρατικού προϋπολογισμού, πέραν από 
εκείνη που έχει προϋπολογισθεί για την εκτύπωσή του, 
αποφασίζουμε: 

1. Ορίζουμε τον τύπο και το περιεχόμενο του εντύπου 
της οριστικής δήλωσης με τα ποσά φόρου εισοδήματος, 
τελών χαρτοσήμου και εισφοράς ΟΓΑ που παρακρατήθη¬ 
καν από εισοδήματα μισθωτών υπηρεσιών όπως το έντυπο 
αυτό έχει στο σχετικό υπόδειγμα, το οποίο επισυνάπτεται 
ως παράρτημα της παρούσας. 

2. Η υπόψη δήλωση υποβάλλεται στην αρμόδια Δημόσια 
Οικονομική Υπηρεσία σε δύο (2) αντίτυπα, από τα οποία 
το ένα παραμένει σε αυτήν και το άλλο αποστέλλεται στο 
ΚΕ.Π.Υ.Ο, συνοδευόμενο κατά περίπτωση, είτε από το 
δεύτερο αντίτυπο των εκδοθεισών βεβαιώσεων αποδο¬ 
χών ή συντάξεων είτε από μαγνητικά μέσα που περιέχουν 
το σύνολο των στοιχείων που προβλέπονται να περιλαμβά¬ 
νονται στις εκδιδόμενες βεβαιώσεις αποδοχών ή συντά¬ 
ξεων. Στις περιπτώσεις που τα μαγνητικά μέσα υποβάλλο¬ 
νται, αντί στην κατά τόπο ή καθ’ ύλην αρμόδια Δ.Ο.Υ., 
στην αρμόδια Δ.Ο.Υ. του κεντρικού καταστήματος, το 
δεύτερο αντίγραφο της οριστικής δήλωσης, αποστέλλεται 
μόνο του στο ΚΕ.Π.Υ.Ο. 

3. Φυσικά ή νομικά πρόσωπα που κατέβαλαν μισθούος, 
ημερομίσθια, τακτικές ή πρόσθετες ή άλλες αμοιβές, για 
εξαρτημένη εργασία, ή συντάξεις σε δικαιούχους, για τα 
πάνω από τα 31 πρόσωπα, οφείλουν να συμπληρώνουν 
κατατάσεις, οι οποίες πρέπει να περιέχουν απαραιτήτως 
τα στοιχεία που αναγράφονται στη δεύτερη σελίδα του 
εντύπου της υπόψη δήλωσης και να επισυνάπτονται σε 
αυτό. 

4. Φυσικά ή νομικά πρόσωπα που κατέβαλαν μισθούς, 
ημερομίσθια, τακτικές ή πρόσθετες ή άλλες αμοιβές, για 
εξαρτημένη εργασία, ή συντάξεις σε δικαιούχους, μπο¬ 
ρούν να χρησιμοποιούν, αντί για το προσχεδιασμένο 
έντυπο (Φ.01.015) της παραγράφου 1 της παρούσας, 
έντυπα μηχανογραφικώς σχεδιασμένα, εφόσον αυτά πε¬ 
ριέχουν όλα τα στοιχεία που αναγράφονται στην πρώτη και 
στις επόμενες σελίδες του εγκεκριμένου εντύπου της 
οριστικής δήλωσης εκκαθάρισης φόρου εισοδήματος μι¬ 
σθωτών υπηρεσιών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Ιανουάριου 1994 

Ο ΥΦΥΠΟΥΡΓΟΣ 

ΔΗΜ. ΓΕΩΡΓΑΚΟΠΟΥΛΟΣ 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 



Το τετράγωνο θα συμπληρωθεί από την Υπηρεσία 


♦ * Αν αποδόθηκε ο φόρος ανα μήνα γρόψτε σε ηρόσθεμα τα αντίστοιχα στοιχεία για τις μηνιαίες αποδόσεις 

Σελίδα 2 

ΟΔΗΠΕΣ ΓΙΑ ΤΗ ΣΥΜΠΛΗΡΩΣΗ ΤΟΥ ΕΝΤΥΠΟΥ 


1. Η δήλωση αυτή υποβάλλεται από όσους έχουν υποχρέωση να παρακρατούν φόρα, σύμφωνα με τις 
διατάξεις της παραγράφου 1 του άρθρου 1 του ν. 2019/1992. Επιδίδεται μέσα στο μήνα Μάρτιο 
κάθε έτους, στον Προϊστάμενο της Δημόσιας Οικονομικής Υπηρεσίας στην περιφέρεια της 
οποίας καταβλήθηκαν οι αμοιβές στους δικαιούχους και περιλαμβάνει το ονοματεπώνυμο και τη 
διεύθυνση κατοικίας κάθε δικαιούχου, τον αριθμό φορολογικού μητρώου του, το ποσό των 
αμοιβών, το φόρο που παρακρατήθηκε από αυτές, για κάθε μισθωτό ή ημερομίσθιο ή 
συνταξιούχο, κατά περίπτωση. Στις περιπτώσεις που δηλώνεται από τους υπόχρεους ότι δεν 
υπάρχει Αριθμός Φορολ. Μητρώου θα ανάγράφεται: 

α) Ο Αριθμός Αστυνομικής Ταυτότητας, για νέους μισθωτούς που για οποιοδήποτε λόγο δεν είχαν 
υποχρέωση υποβολής δήλωσης. 

β) Για τους μισθωτούς που εργάζονται στην επιχείρηση από προηγούμενα έτη. καθώς και τους ήδη 
συνταξιούχους που δεν έχουν Αριθμό Φορολογικού Μητρώου θα αναγράφεται στη δήλωση αυτή 
ο Αριθμός Αστυνομικής Ταυτότητας και παράλληλα θα συνυποβάλλεται υπεύθυνη δήλωσή τους 
του ν. 1599/1986, με την οποία θα δηλώνεται ο λόγος για τον οποίο δεν έχουν λάβει Α.Φ.Μ. 

γ) Για τις έγγαμες γυναίκες που δεν έχουν Αριθμό Φορολ. Μητρώου θα αναγράφεται στην οριστική 
δήλωση ο Αριθμός Φορολ. Μητρώου του συζύγου τους, εφόσον υποβάλλουν με αυτόν κοινή 
δήλωση, διαφορετικά (εάν βρίσκονται σε διάσταση κ.τ.λ.) θα αναγράφεται ο Αριθμός της 
Αστυνομικής των Ταυτότητας. 

2. Κατά τη σύνταξη της ορισπκής αυτής δήλωσης φόρου μισθωτών υπηρεσιών δε Βιενεργ επαι 
εκκαθά ρ ιση φόρου, αλλά απλώς εμφανίζονται τα ποσά του φόρου που παρακρατήθηκαν. 

3. Η υποβολή της δήλωσης αυτής δεν παράγει έννομα αποτελέσματα αν δεν έχουν υποβληθεί οι 
οικείες προσωρινές δηλώσεις ή δεν έχει αποδοθεί με αυτές ολόκληρο το ποσό της οφειλής που 
προκύπτει για τον παρακρατούμενο φόρο μισθωτών υπηρεσιών. Συνεπώς, σε περίπτωση που 
προκύπτουν διαφορές μεταξύ των ποσών των προσωρινών δηλώσεων που έχουν υποβληθεί και 
της ορισπκής δήλωσης, πρέπει να προηγείται η υποβολή συμπληρωμαπκών προσωρινών 
δηλώσεων μετά του τυχόν οφειλομένου κατά περίπτωση πρόσθετου φόρου και να ακολουθεί η 
υποβολή της οριστικής δήλωσης. 

4. Όσοι έχουν υποχρέωση να υποβάλλουν ορισπκή δήλωση φόρου μισθωρών υπηρεσιών, εφόσον 
απασχολούν περισσότερους από πενήντα (50) μισθωτούς ή χορηγούν συντάξεις, μερίσματα, 
βοηθήματα ή άλλες παροχές σε περισσότερους από πενήντα (50) συνταξιούχους και χρησιμο¬ 
ποιούν μηχανογραφικά μέσα για τη μισθοδοσία όσων εργάζονται σε αυτούς ή τη χορήγηση των 
προηγουμένων παροχών στους συνταξιούχους υποχρεούνται να υποβάλλουν σε μαγνητικά μέσα 
το σύνολο των στοιχείων που προβλέπεται να περιλαμβάνονται στις εκδιδόμενες βεβαιώσεις 
αποδοχών ή συντάξεων, καθώς και το φόρο που παρεκράτησαν από αυτούς. 

Όσοι έχουν υποχρέωση να υποβάλλουν οριστική δήλωση φόρου μισθωτών υπηρεσηών και 
απασχολούν ο λιγότερο υς από πενήντα (50) μισθωρούς ή χορηγούν συντάξεις, μερίσματα, 
βοηθήματα ή άλλες παροχές σε ολιγότερους από πενήντα (50) συνταξιούχους, μπορούν εάν το 
επιθυμούν να υποβάλλουν σε μαγνητικά μέσα το σύνολο των στοιχείων που προβλέπεται να 
περιλαμβάνονται στις εκδιδόμενες βεβαιώσεις για ας αποδοχές των μισθωτών ή ας συντάξεις 
και λοιπές παροχές που κατέβαλαν στους συνταξιούχους, καθώς και το φόρο που παρεκράτησαν 
από αυτούς, ανεξάρτητα αν χρησιμοποιούν μηχανογραφικά μέσα για τη μισθοδοσία όσων 
εργάζονται σε αυτούς ή τη χορήγηση των προηγουμένων παροχών στους συνταξιούχους. 

Στην περίπτωση αυτή δεν υποβάλλεται το δεύτερο αντίτυπο της οικείας βεβαίωσης (1012127/ 
101/Α0012/ΠΟΛ 1030/27.1.1993 απόφαση και 1026579/258/Α0012/ΠΌΛ 1069/17.2.1993 δ/γή Υπ. 
Οικονομικών). 

5. Η υποβολή ορισπκής δήλωσης φόρου μισθωτών υπηρεσιών με διαφορετικό από όπ ορίζεται στην 
1012127/ΠΟΛ 1030/27.1.1993 Α.Υ.Ο. τρόπο δεν παράγει έννομα αποτελέσματα. Σημειώνεται, ότι 
η οριστική δήλωση που στέλνεται με το Ταχυδρομείο δεν παράγει, επίσης, έννομα αποτελέσματα. 

6. Αν τυχόν, έχουν καταβληθεί αναδρομικά ποσά αποδοχών ή συντάξεων, με βάση νόμο, δικαστική 
απόφαση ή συλλογική σύμβαση, τότε θα αναγραφούν σε ξεχωριστή σειρά της οριστικής δήλωσης, 
κάτω από τις τακπκές αποδοχές, συνολικά, ανεξάρτητα από το χρόνο καταβολής. 

Αριθ. 84 ( 4 > 

Διορισμός υποδιοικητή στον Οργανισμό Ελληνικών Γεωρ- 

γικών Ασφαλίσεων (ΕΛ.Γ.Α.). 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τις διατάξεις του Ν. 1558/85 «Κυβέρνηση και Κυ¬ 
βερνητικά Όργανα» (ΦΕΚ 137/Α/85) όπως συμπληρώ¬ 
θηκε με το άρθρο 27 του Ν. 2081/92 (ΦΕΚ 154/Α/ 
10.9.92). 

2. Τις διατάξεις των άρθρων 2,6 και 10 του Ν. 1790/88 
«Οργάνωση και λειτουργία ΕΛ.Γ.Α. και άλλες διατάξεις» 
(ΦΕΚ 134/Α/88). 

3. Την αριθ. 1154/2.5.88 Κ.Υ.Α. (ΦΕΚ 256/Β/2.5.88), 
όπως τροποποιήθηκε με την παρ. 8 της αριθ. 2334/ 
31.5.89 όμοια (ΦΕΚ 416/Β/31.5.89). 

4. Την ανάγκη διορισμού Υποδιοικητή στον ανωτέρω 
Οργανισμό. 

5. Το αριθμ. 322/19.1.94 έγγραφο του ΕΛ.Γ.Α, αποφα¬ 
σίζουμε: 

1. Διορίζουμε τον Σωφρονίδη Ευστάθιο ως υποδιοικητή 
του Οργανισμού ΕΛ.Γ.Α., με τριετή θητεία. 

2. Κάλυψη δαπάνης 

α. Από τις διατάξεις της απόφασης αυτής προκαλείται 
δαπάνη σε βάρος του προϋπολογισμού του Ν.Π.Ι.Δ. «Ορ¬ 
γανισμός Ελληνικών Γεωργικών Ασφαλίσεων ΕΛ.Γ.Α», 
ύψους 4.500.000 για το τρέχον οικονομικό έτος και 
5.000.000 για κάθε ένα από τα επόμενα οικονομικά έτη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Ιανουάριου 1993 

Ο ΥΠΟΥΡΓΟΣ 

ΓΕΩΡΓΙΟΣ ΜΩΡΑΪΤΗΣ 
-♦- 

Αριθ. 2090 (5) 

Συμπλήρωση της Υπουργικής Απόφασης 
43183/27.12.93. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη τις διατάξεις: 

1. α) Του Α.Ν. 397/68 «Περί επανασυστάσεως της 
Γ.Γ.Α. και των αρμοδιοτήτων αυτής». 

β) Του Ν. 75/75 «Περί οργανώσεως του Εξωσχολικού 
Αθλητισμού και ρυθμίσεως συναφών θεμάτων» (άρθρο 20 
παρ. 3) όπως τροποποιήθηκαν και συμπληρώθηκαν με 
τους Νόμους 423/76, 665/77 και 1070/80. 

γ) Του Ν. 1558/85 «Κυβέρνηση και Κυβερνητικά Όρ¬ 
γανα». 

2. Την γ.54567/22.10.93 (ΦΕΚ 830/Β/22.10.93) κοινή 
απόφαση των Πρωθυπουργού και της Υπουργού Πολιτι¬ 
σμού «Ανάθεση αρμοδιοτήτων στον Υφυπουργό Πολιτι¬ 
σμού Γεώργιο Λιάνη». 

3. Την Υπουργική Απόφαση 25150/30.6.93 (ΦΕΚ 475/ 
Β/30.6.93) «Καθορισμός όρων και προϋποθέσεων εγγρα¬ 
φών, μεταγγραφών ή αποδεσμεύσεων ημεδαπών, αλλο¬ 
δαπών ή ομογενών αθλητών, όλων των αθλημάτων εκτός 
ποδοσφαίρου και τμημάτων Αμειβομένων αθλητών Καλα- 
Θοσφαίρισης-Πετοσφαίρισης». 


4. Την με αρ. πρωτ. 6344/Ε/20.12.93 πρόταση της 
Ε.Κ.Ο.Φ., αποφασίζουμε: 

Συμπληρώνεται η Υπουργική απόφαση 43183/ 
27.12.93 με άρθρο μόνο, το οποίο έχει ως ακολού¬ 
θως: 

Αρθρο μόνο 

Για τη δυνατότητα ευρύτερης συμμετοχής αθλητών στο 
διεξαχθησόμενο Πρωτάθλημα Υδατοσφαίρισης αγωνιστι¬ 
κής περιόδου 1993-1994 που αρχίζει στις 22.1.1994 επι¬ 
τρέπουμε την μεταγγραφή αθλητών Υδατοσφαίρισης μέ¬ 
χρι και της 12ης νυχτερινής της 21.1.1994. 

Το ίδιο ισχύει και για την περίπτωση μεταγγραφής αθλη¬ 
τών εξ αποδεσμεύσεων. 

Ακροτελεύτια διάταξη 

Από τις διατάξεις αυτής της απόφασης δεν προκαλείται 
δαπάνη σε βάρος του προϋπολογισμού της Γ ενικής Γ ραμ- 
ματείας Αθλητισμού. 

Η απάφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Ιανουάριου 1994 

Ο ΥΦΥΠΟΥΡΓΟΣ 

ΓΕΩΡΓΙΟΣ ΛΙΑΝΗΣ 
-♦- 

Αριθ. ΥΠΠΟ/ΑΡΧ/Β1 /Φ26/57765/ΙΙ65 (6) 

Κήρυξη ζώνης προστασίας Κάστρου Ωρεών Εύβοιας. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Την ΥΠ ΠΟ/ΓΝΟΣ/49095/30.10.91 Υ.Α. (ΦΕΚ 987/ 
Β/28.11.91 και ΦΕΚ 17/Β/16.1.92) για «μεταβίβαση αρ¬ 
μοδιοτήτων Υπουργού και δικαιώματος υπογραφής με 
εντολή Υπουργού στους Γενικό Γραμματέα κ.λπ...... 

2. Τις διατάξεις του Κ.Ν. 5351/32 «Περί Αρχαιοτή¬ 
των». 

3. Την ομόφωνη γνωμοδότηση του Τοπικού Συμβουλίου 
Μνημείων Στερεός Ελλάδας, όπως διατυπώθηκε στην 8/ 
5.10.93 Πράξη του, αποφασίζουμε: 

Χαρακτηρίζεται ως ζώνη προστασίας του κάστρου 
Ωρεών Εύβοιας, το οποίο έχει κηρυχθεί ως ιστορικό διατη¬ 
ρητέο μνημείο σύμφωνα με τις: 

1) Υ.Α. 19579/5643/18.11.54, ΦΕΚ 250/16.12.54, 
τ.Β'. 

2) Υ.Α. 153249/6217 ε/10.4.58, ΦΕΚ 121/29.4.58/ 
τ.Β'), ο χώρος που ορίζεται από τα σημεία Α, Β, Γ, Δ, Ε, Ζ, 
Η, θ, I, Κ, Λ του συνημμένου τοπογραφικού διαγράμμα¬ 
τος. 

Η απόφαση αυτή δεν θα επιβαρύνει τον κρατικό προϋ¬ 
πολογισμό. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Δεκεμβρίου 1993 

Με εντολή Υπουργού 
Ο Προϊστάμενος 
ΝΙΚΟΣ ΖΙΑΣ 

